Valės mūšis
Valės mūšis (latv. Valles kauja, lenk. Bitwa pod Walmojzą, šved. Slaget vid Wallhof) – 1626 m. sausio 7 d. prie Valės kaimo (Žiemgala, dab. Bauskės savivaldybė, Latvija) įvykęs Švedijos Imperijos ir Abiejų Tautų Respublikos karinių pajėgų susidūrimas, pasibaigęs švedų pergale. Tai buvo pirmasis mūšis, kuriame švedų pajėgoms vadovavo pats Švedijos karalius Gustavas II Adolfas, taip pat pirmasis mūšis, kuriame švedų kavalerija atvirame lauke nugalėjo ATR kavaleriją.